Basic HTML Version

|  | Table of Contents |  | View Full Version

Page 14 - Demo
P. 14

                                        12Fig. 2. Honore Domier (Honore Doumier) (1808-1879), “Vagoni i klasit të tretë”, 1862, vaj në kanavacë, 65,4×90,2Hapi i dytë: AnalizaSi janë organizuar elementet e artit në këtë vepër?Nëpërmjet analizës ne zbulojmë se si është e organizuar vepra e artit.Në këtë fazë ne vazhdojmë të mbledhim të dhëna mbi elementet e artit: vija, ngjyra, forma, tekstura dhehapësira dhe mënyrën se si ato janë organizuar në vepër. Për të bërë këtë, duhet të përqendrohemi te kompozimi. Kur të zbulojmë se sa mirë janë organizuar elementet, atëherë do të kuptojmë cilësitë artistike të veprës ose sa mirë është organizuar ajo; si artisti e ka përdorur gjuhën artistike (pra, elementet e artit) për të krijuar përmbajtjen e saj; si krijohen marrëdhëniet midis elementeve (kontrasti i ngjyrave ose i formave, tonalitetet, përsëritja e formave për të krijuar ritëm, mënyra se si është krijuar baraspesha në vepër etj.) Më pas kalojmë në hapin tjetër. Hapi i tretë: InterpretimiCili është kuptimi i veprës (mesazhi)?Gjatë interpretimit ne përpiqemi të kuptojmë ndjenjat, gjendjen dhe idetë që kjo vepër komunikon. Interpretimi i pikturës është edhe momenti më interesant dhe më personal në procesin e kritikës së artit. Të gjitha ato që mësuam për veprën deri tani do të na shërbejnë për të përcaktuar atë që kjo vepër do të thotë. Ne duhet të identifikojmë cilësitë shprehëse ose ndjenjat, gjendjen dhe idetë që ajo komunikon. Një vepër arti shpesh është e komplikuar. Ajo mund të interpretohet në mënyra të ndryshme nga njerëz të ndryshëm. Kështu që mund të themi që interpretimi ynë nuk mund të jetë i vetmi, pasi ai është personal, i bazuar në të dhënat që kemi nxjerrë nga vepra. Mbasi përshkruajmë me saktësi dhe kuptojmë cilësitë piktorike e shprehëse të veprës, jemi gati të bëjmë një gjykim rreth suksesit të saj.Honore Domier, është një nga përfaqësuesit e lëvizjes së realizmit. Veprat e tij ilustrojnë përvojat e udhëtimit modern hekurudhor, në to ai theksoi dallimet social-ekonomike në mjedisin urban të modernizuar rishtas. Në këtë pikturë janë paraqitur udhëtarët e vagonit të klasit të tretë, burra dhe gra të klasës punëtore. Në planin e parë artisti ka vendosur tre breza të një familjeje, që na përcjellin vështirësitë e jetës së tyre të përditshme. Çfarë do të bënit për të kuptuar më shumë rreth ngjarjes që paraqet kjo pikturë?

| 8 9 10 11 12 13 14 15 16 17 18 |