Basic HTML Version

|  | Table of Contents |  | View Full Version

Page 178 - Demo
P. 178

                                        176Sezan dhe Van GogNë fillesat e tyre, postimpresionistët ishin një vazhdim i natyrshëm i impresionistëve. Shembull klasik i kësaj ishte piktori francez Pol Sezan (Paul Cezanne) (1839-1906), i cili vazhdoi të pikturonte i qetë “botën” e tij, që nga natyrat e qeta, skenat e provincës e deri te pamjet e maleve përreth. Kërkimi që bëri mbi formën dhe ngjyrën i dha atij vëmendjen e merituar pas shumë vitesh heshtjeje. Përdorimi i penelit prej tij formoi një stil që dukej sikur kërkonte ta nxirrte nga telajo formën e objektit, duke përkufizuar kështu në stil të ri shumë më të përparuar sesa impresionistët. Si në një lloj arkitekture piktorike, penelatat e tij duket sikur ndërtojnë forma tredimensionale dhe ndikuan më vonë edhe në stilin kubist. Postimpresionizmi, si rrymë artistike u zhvillua kryesisht në Francë, në dekadat e fundit të shekullit XIX. Ajo mori formë nga një grup artistësh që u formuan si impresionistë, por që me krijimtarinë e tyre, kërkuan forma të reja artistike. Analiza e realitetit u quajt e kapërcyer dhe tashmë artisti shprehte atë që kishte brenda vetes. Forma dhe ngjyra u bënë mjetet kryesore për të shprehur interpretimin e botës.MËSIMI 27POSTIMPRESIONIZMI Fig. 1. Pol Gogen, \Fig. 2. Pol Sezan, \1898-1905Fig. 3. Vinsent Van Gog, \Një tjetër artist postimpresionist që pas vdekjes fitoi famë botërore ishte dhe holandezi Vinsent Van Gog (Vinsent Van Gogh) (1853-1890). Ai me jetën dhe veprën e tij do të përkufizonte atë që konsiderohet dhe si fati i keq i artistit që bëhet i famshëm vetëm pas vdekjes, pasi nuk shiti asnjë pikturë gjatë jetës së tij të shkurtër. Sa ishte gjallë u bë i njohur si një person aspak social, që hynte e dilte nga spitalet e sëmundjeve mendore dhe që preu veshin prej një incidenti që pati me mikun e tij Gogen. Por Van Gog është i famshëm sot, sepse ishte një piktor i madh. Vepra e tij që kryesisht përfshin peizazhe, autoportrete e skena nga jeta e përditshme, dallohet për stilin pastoz, dhe dallgët e mëdha të energjisë që përshkojnë subjektet e tij. Në fakt pikturat e tij, plot ngjyrë e dritë edhe sot përbëjnë bashkimin më të mirë të talentit, të pasionit dhe të dinamizmit.

| 172 173 174 175 176 177 178 179 180 181 182 |