Basic HTML Version

|  | Table of Contents |  | View Full Version

Page 10 - Demo
P. 10

                                        8për të komunikuar në mënyrën e duhur informacionin e synuar. Njohja e teknikës artistike është një nga këta faktorë, ajo ka të bëjë me njohjen e materialit dhe mënyrën e punimit për t’iu përshtatur konceptit të artistit. Kështu, ne mund ta përmbledhim procesin krijues si aplikimin e konceptit të një individi në një medium (teknikë artistike) për të cilin ai ka disa aftësi në përdorim.Fig. 4. Një skulptor përdor baltë për të modeluar një skulpturë ose gdhend në material guri a druri për tʼi dhënë formën e dëshiruar.Tashmë, është bërë e zakonshme që në shoqërinë tonë të mbushur me imazhe, që arti dhe dizajni të jenë pjesë e integruar e çdo biznesi. Veç të tjerash, studimi i artit ndihmon për të njohur dhe për të kuptuar kulturat e ndryshme, si dhe për të fituar aftësi argumentuese e komunikuese. TË KUPTOJMË ARTIN PAMORLënda e Artit pamor ka si qëllim t’ju ndihmojë të fitoni njohuritë dhe kompetencat e nevojshme për të mbështetur qëndrimin tuaj personal mbi veprat e artit. Për të bërë këtë, në fillim duhet të mësoni më tepër mbi gjuhën artistike dhe përdorimin e saj. Ngjyrat, vijat, format, teksturat, hapësirën dhe marrëdhëniet midis këtyre elementeve artistike, artistët i përdorin në kombinime të pafundme për krijimin e veprave të tyre. Nëse doni të kuptoni një pikturë, një skulpturë, një ndërtesë, një objekt artistik, ju duhet të dalloni çdo element të artit dhe të zbuloni mënyrën se si ai është përdorur në to. Kjo jo vetëm do t’ju ndihmojë të kuptoni krijimet e të tjerëve, por edhe do t’ju aftësojë të shpreheni nëpërmjet gjuhës pamore.Fig. 3. Një fotograf rregullon aparatin fotografik për të përftuar imazhin e dëshiruar nga subjekti që fotografon. Që në prehistori, njeriu i ka përdorur imazhet për të komunikuar, duke krijuar kështu një gjuhë shumë të fuqishme pamore, që para se shkrimi të ekzistonte. Mënyra se si ne reagojmë dhe e përdorim gjuhën pamore për të krijuar imazhe është subjektive dhe varet nga njohuritë dhe përvojat tona, të cilat ndikojnë në mënyrën si ne shikojmë dhe reagojmë ndaj një vepre arti. Nëse disa e vlerësojnë një vepër si shumë të bukur, disa të tjerë mund të kenë një mendim tjetër, të kundërt ose thjesht të ndryshëm. Zakonisht njerëzit duken të gatshëm të shprehin mendimin e tyre rreth artit. Kjo sigurisht është një shenjë e mirë, pasi tregon se ata janë të interesuar që të mbajnë një qëndrim dhe të japin opinionin e tyre, por nuk është e mjaftueshme, sepse vlerësimi i një vepre arti dhe qëndrimet ndaj saj duhet të bazohen mbi njohuritë dhe kompetencat artistike. Ka shumë arsye për të studiuar artin. Çka të vjen menjëherë në mendje janë mundësitë për hulumtim artistik (dhe jo vetëm) dhe për t’u shprehur, mundësia për të zgjeruar horizontet dhe për kënaqësi personale. Studimet dhe statistikat provojnë që aftësitë e fituara gjatë studimit të artit, i ndihmojnë nxënësit në arritjen e suksesit edhe në lëndët e tjera, si dhe në plotësimin e kërkesave në botën moderne të punës. PËRSE E STUDIOJMË ARTIN

| 4 5 6 7 8 9 10 11 12 13 14 |